1. Charakteristika predmetu

Vyučovacie predmety prvý a druhý cudzí jazyk jazyk patria medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvárajú vzdelávaciu oblasť Jazyk a komunikácia. Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj v práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca. Označenie úrovne A2 je používateľ základného jazyka.

Charakteristika ovládania nemeckého jazyka na úrovni A2 podľa SERR je nasledujúca:

Rozumie vetám a často používaným výrazom vzťahujúcim sa na oblasti, ktoré sa ho bezprostredne týkajú (napríklad najzákladnejšie informácie o sebe, o rodine, nakupovaní, miestnom zemepise a o zamestnaní). Dokáže komunikovať v jednoduchých a rutinných úlohách vyžadujúcich si jednoduchú a priamu výmenu informácií o známych a bežných záležitostiach. Dokáže jednoduchými slovami opísať svoje rodinné zázemie, bezprostredné okolie a záležitosti v oblastiach nevyhnutných potrieb (SERR, 2013, s. 26).

Ciele predmetu

Všeobecné ciele vyučovacieho predmetu nemecký jazyk vychádzajú z modelu všeobecných kompetencií a komunikačných jazykových kompetencií, ako ich uvádza

Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup – na splnenie komunikačných úloh sa žiaci musia zapájať do komunikačných činností a ovládať komunikačné stratégie.

Cieľom vyučovacieho predmetu nemecký jazyk je umožniť žiakom:

 efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností;  využívať komunikačné jazykové kompetencie tak, aby sa komunikačný zámer realizoval vymedzeným spôsobom;

 v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ;

 v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text;

 používať hovorené a písané texty v komunikačných situáciách na konkrétne funkčné ciele.

3. Kompetencie

„Používatelia jazyka a učiaci sa jazyk využívajú mnoho kompetencií, ktoré získali vďaka svojim predchádzajúcim skúsenostiam, a ktoré môžu aktivovať tak, aby mohli plniť vzdelávacie úlohy a aktivity v komunikačných situáciách, v ktorých sa nachádzajú. Kompetencie sú súhrnom vedomostí, zručností a vlastností, ktoré umožňujú jednotlivcovi konať“ (SERR, s. 12, 103).

Podstatou jazykového vzdelávania je, aby žiak dokázal:

 riešiť každodenné životné situácie v cudzej krajine a v ich riešení pomáhať cudzincom, ktorí sú v jeho vlastnej krajine;

 vymieňať si informácie a nápady s mladými ľuďmi a dospelými, ktorí hovoria daným jazykom a sprostredkovať im svoje myšlienky a pocity;

 lepšie chápať spôsob života a myslenia iných národov a ich kultúrne dedičstvo.

Dôležité kompetencie pri vytváraní a udržovaní interaktívneho učebného prostredia v škole sú:

 kritické myslenie, t. j. schopnosť nachádzať a vyberať informácie s využívaním rozmanitých zručností a kritického prístupu;

 tvorivé myslenie, t. j. schopnosť nachádzať nové spôsoby spájania faktov v procese riešenia problémov;

 prosociálne a prospoločenské myslenie, t. j. schopnosť analyzovať fakty a problémy v súvislosti s potrebami iných a spoločnosti ako celku.

3.1 Všeobecné kompetencie

Všeobecné kompetencie sú tie, ktoré nie sú charakteristické pre jazyk, ale ktoré sú nevyhnutné pre rôzne činnosti, vrátane jazykových činností (SERR, 2013, s.12).

Žiak dokáže:

 vedome získavať nové vedomosti a zručnosti;

 opakovať si osvojené vedomosti a dopĺňať si ich ;

 uvedomovať si stratégie učenia sa pri osvojovaní si cudzieho jazyka;

 opísať rôzne stratégie učenia sa s cieľom pochopiť ich a používať;

 chápať potrebu vzdelávania sa v cudzom jazyku;

 dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať ich pre svoj ďalší rozvoj a reálny život;

 kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja;

 udržať pozornosť pri prijímaní informácií;

 pochopiť zámer zadanej úlohy;

 účinne spolupracovať vo dvojiciach i v pracovných skupinách;

 aktívne a často využívať doteraz osvojený cudzí jazyk;

 pri samostatnom štúdiu využívať dostupné materiály;

 byť otvorený kultúrnej a etnickej rôznorodosti.

3.2 Komunikačné jazykové kompetencie

Komunikačné jazykové kompetencie sú tie, ktoré umožňujú učiacemu sa používať konkrétne jazykové prostriedky v komunikácii. Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné vo vybraných krajinách, kde sa hovorí

nemeckým jazykom. Komunikačné kompetencie zahŕňajú tieto zložky:

 jazykové kompetencie;

 sociolingválne kompetencie;

 pragmatické kompetencie.

3.3 Jazykové kompetencie

Žiak dokáže používať:

 bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru;  základné vetné modely a komunikovať o osvojených témach prostredníctvom naučených slovných spojení a skupín niekoľkých slov a výrazov;  obmedzený repertoár naučených krátkych slovných spojení, ktoré sa týkajú predvídateľných základných jazykových situácií;  osvojenú slovnú zásobu tak, aby si dokázal poradiť v každodennom konaní, ktoré sa týka známych situácií a tém;  niektoré jednoduché gramatické štruktúry cudzieho jazyka, aj keď sa systematicky dopúšťa základných chýb, ale je mu rozumieť (upravené SERR, 2013, s. 111 – 119).

3.4 Sociolingválne kompetencie

Žiak dokáže:

 komunikovať v bežných spoločenských situáciách;  jednoducho sa vyjadrovať pomocou základných funkcií jazyka, akými sú napr. výmena informácií, žiadosť, vyjadrenie vlastných názorov a postojov, pozvanie, ospravedlnenie atď.;  udržať a rozvinúť spoločenskú konverzáciu prostredníctvom najjednoduchších bežných výrazov (upravené SERR, 2013, s. 123).

3.5 Pragmatické kompetencie

Žiak dokáže:

 usporiadať vety v takom poradí, aby vytvorili koherentný jazykový celok (tematická organizácia, logické usporiadani slov, príčina/následok);

 využívať základné funkcie jazyka s cieľom poskytnúť a vyhľadať faktografické informácie, vyjadriť a zisťovať postoj, vyjadriť presvedčenie, nadviazať kontakt s ľuďmi;

 používať jednoduché spôsoby na začatie, udržanie a ukončenie krátkeho rozhovoru;

 používať najčastejšie sa vyskytujúce spojovacie výrazy na prepojenie jednoduchých viet potrebných na vyrozprávanie alebo opis príbehu v logickom časovom slede (upravené SERR, 2013, s. 124 – 132).

4. Výkonový štandard – komunikačné jazykové činnosti a stratégie

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak povinne dosiahnuť počas štúdia. Jazykové činnosti a stratégie sú stanovené úrovňovo a rozvíjajú sa väčšinou integrovane, t. j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú.

Počúvanie s porozumením – výkonový štandard

Žiak počas štúdia dokáže:

 porozumieť podstate počutého natoľko, aby bol schopný spĺňať konkrétne potreby za predpokladu, že reč je jasne formulovaná a pomaly artikulovaná;  porozumieť slovným spojeniam a vetám vzťahujúcim sa na bežné oblasti každodenného života;

 porozumieť základným informáciám v krátkych zvukových záznamoch, v ktorých sa hovorí o predvídateľných každodenných záležitostiach;

 identifikovať tému vypočutej diskusie;

 porozumieť základným bodom v prejave na témy, ktoré sú mu známe;

 rozumieť jednoduchým pokynom informatívneho charakteru;

 pochopiť vety, výrazy a slová, ktoré sa ho priamo týkajú (SERR, 2013, s. 68, 69).

Čítanie s porozumením – výkonový štandard

Žiak počas štúdia dokáže:

 porozumieť krátkym jednoduchým textom, ktoré obsahujú veľmi frekventovanú slovnú zásobu;

 rozumieť označeniam a nápisom na verejných miestach;

 pochopiť konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke texty;

 porozumieť jednoduchým osobným listom;

 vyhľadať konkrétne informácie v jednoduchých každodenných materiáloch, akými sú napríklad prospekty, jedálne lístky, programy a časové harmonogramy;

 vyhľadať špecifické informácie v zoznamoch a vybrať z nich potrebné informácie;

 z kontextu krátkeho prečítaného textu pochopiť význam niektorých neznámych slov (upravené SERR, 2013, s. 71 – 74).

Písomný prejav – výkonový štandard

Žiak počas štúdia dokáže:

 napísať krátke jednoduché poznámky z okruhu jeho záujmov;

 napísať jednoduché osobné listy;

 zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie;

 stručne a krátkymi vetami predstaviť a charakterizovať osoby a veci;

 napísať jednoduché vety a spojiť ich najčastejšie sa vyskytujúcimi spojovacími výrazmi;

 jednoducho opísať aspekty všedného dňa – miesto, škola, rodina, záujmy (upravené SERR, 2013, s. 85 – 86, 127).

Ústny prejav – výkonový štandard

Žiak počas štúdia dokáže:

 komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy;

 zvládnuť krátke spoločenské konverzačné výmeny;

 identifikovať hlavnú tému diskusie, ak je reč pomalá a jasná;

 zapojiť sa do krátkych rozhovorov na známe a bežné témy;

 používať jednoduché zdvorilostné formy oslovení;

 sformulovať pozvania, návrhy a ospravedlnenia a reagovať na ne;

 vyjadriť, čo sa mu páči a čo nie;

 požiadať o rôzne jednoduché informácie, služby a veci, alebo ich poskytnúť (upravené SERR, 2013, s. 76 – 83).

***9. ročník - dotácia: 0+2, povinný***

|  |  |  |
| --- | --- | --- |
| **Čítanie s porozumením** | | |
| **výstupy** | **učivo** | |
| * **Rozumie krátkym jednoduchým textom, ktoré sa týkajú bežných konkrétnych tém** * **rozumie jednoduchým informačným nápisom a orientačným pokynom** * **dokáže vyhľadávať konkrétne informácie v jednoduchých bežných materiáloch, napr. v inzerátoch** * **dokáže vyhľadávať informácie v jednoduchších materiáloch, s ktorými bežne prichádza do styku, napr. webová stránka, krátky novinový článok** | * výslovnosť krátkych a dlhých samohlások * výslovnosť znelých a neznelých spoluhlások * prízvučné a neprízvučné slabiky * dôraz * slovný prízvuk * vetná melódia * vetný prízvuk * slovesá (rozkazovací spôsob silných slovies, zvratné slovesá, perfektum silných a zmiešaných slovies, vybrané modálne slovesá v préterite) * prídavné mená (1. a 4. p., stupňovanie) * spojky (weil, dass, denn, deshalb) * šport * denný program (ponuka aktivít) * rozumieť návodu * bývanie/mesto * nakupovanie * oblečenie * porozumenie štatistiky (športové výsledky) * ekológia a ochrana životného prostredia * porozumenie a získánie dôležitých informácií z webovej stránky, prospektu * denník * práca so slovníkom * lekárska správa | |
| **počúvanie s porozumením** | | |
| **výstupy** | **učivo** | |
| * **rozumie jednoduchým pokynom a otázkam učiteľa, ktoré sú prednášané pomaly a zreteľne a reaguje na ne** * **rozumie frázam a výrazom, ktoré sa vzťahujú k jednoduchým každodenným potrebám (napr. nakupovanie, inštrukcie pre denný program, inštrukcie u lekára), pokiaľ sú prednášané pomaly a zreteľne** * **rozumie základným informaciám v krátkých posluchových textoch týkajúcich sa tém: rodina, bývanie, voľný čas a šport, nakupovanie, zdravie a choroby a ďalších osvojovaných tém** | * inštrukcie pri hre, športovej aktivite   a voľnočasových/prázdninových aktivitách   * telefonický rozhovor – dohodnutie stretnutia * porozumenie rozprávaniu životného príbehu * porozumenie prosbe, pokynu * nakupovanie * nehoda a inštrukcie z tiesňovej linky * u lekára * výslovnosť krátkých a dlhých samohlások * výslovnosť znelých a neznelých spoluhlások * prízvučné a neprízvučné slabiky * dôraz * slovný prízvuk * vetná melódia * vetný prízvuk * slovesá (rozkazovací spôsob. silných slovies, zvratné slovesá, perfektum silných a zmiešaných slovies, vybrané modálne slovesá v préterite) * prídavné mená (1. a 4. p., stupňovanie) * spojky (weil, dass, denn, deshalb) | |
| **ROZPRáVANIE** | |  |
| **výstupy** | **učivo** |  |
| * **zapojí sa do jednoduchých rozhovorov** * **dokáže klásť otázky týkajúce sa bežných každodenných tém a odpovedať na ne** * **dokáže si s niekým vymieňať názory a informácie týkajúce se bežných tém (napr. rodina, bývanie, voľný čas a šport, nakupovanie, zdravie a choroby a ďalších osvojovaných tém** | * dať pokyny * vysvetliť pravidlá hry * nadväzovať nové kontakty * opis prázdninových aktivít * žiadosť o pomoc * dohodnúť sa na niečom (stretnutie a pod.) * prerozprávanie životného príbehu * popis zážitku * rozprávanie o záujmoch a koníčkoch * popis športu, športové disciplíny * vyjadrenie porovnania * informování o športových súťažiach * vyjadrenie toho, čo sa mi páči a čo nie * popis fotografie * popis mesta * názvy obchodov * rozhovor pri nakupovaní * vyjednávanie ceny * spôsoby bývania a zadanie množstva * informovanie o nehode * popis a zdôvodnenie nehody * telefonát na tiesňovú linku * časti tela * rozhovor u lékara * výslovnosť krátkych a dlhých samohlások * výslovnosť znelých a neznelých spoluhlások * prízvučné a neprízvučné slabiky * dôraz * slovný prízvuk * vetná melódia * vetný prízvuk * slovesá (rozkazovací spôsob. silných slovies, zvratné slovesá, perfektum silných a zmiešaných slovies, vybrané modálne slovesá v préterite) * prídavné mená (1. a 4. p., stupňovanie) * spojky (weil, dass, denn, deshalb) |  |
| **PíSANIE** | | |
| **výstupy** | **učivo** | |
| * **vyplní základné údaje o sebe vo formulári** * **napíše jednoduché texty týkajúce sa jeho rodiny, bývania, voľného času, cestovania a ďalších osvojovaných tém** * **stručne reaguje na jednoduché písomné oznámenie** | * pohľadnica, pozdrav z prázdnin * nákupný zoznam * zoznam oblečenia * zápis v denníku * zostavenie jednoduchého textu piesne * krátký popis prázdninových zážitkov * zostavenie denného programu * e-mail * žiadosť o radu * pozdrav z prázdnin * pozvánka na narodeniny - reakcie na ňu * popis ročných období * rozprávanie o nehode * slovesá (rozkazovací spôsob silných sloves, zvratné slovesá, perfektum silných a zmiešaných slovies, vybrané modálne slovesá v préterite) * prídavné mená (1. a 4. p., stupňovanie) * spojky (weil, dass, denn, deshalb) | |